शहरवासियों को कैमिकल मिल रंगों से बचने की दी सीख
भास्कर संवाददाता | सागवाड़ा
जैनसमाज ने शहरवासियों को तिलक होली खेलने का संकल्प दिलाया। पुलक जन चेतना मंच और जैन जाग्रति महिला मंच की ओर से रविवार को सुबह में जैन बोर्डिंग से बैंड बाजों के साथ समाजजन शोभायात्रा के रूप में रवाना हुए।
इस दौरान मुख्य मार्ग पर स्थित विभिन्न घरों और प्रतिष्ठानों पर जाकर गुलाल भेंट करते हुए तिलक होली खेलने का संकल्प दिलाया।
साथ ही यह भी बताया कि कैसे कीचड़, तारकोल और कैमिकल मिले रंगों से होली खेलना स्वास्थ्य और पर्यावरण के लिए हानिकारक होता है।
जल, पर्यावरण और स्वास्थ्य बचाने के लिए राष्ट्र संत मुनि पुलकसागर महाराज के आह्वान पर शुरु की गई इस मुहिम के तहत उनके संदेशों को जन-जन पहुंचा कर तिलक होली खेलने के लिए प्रेरित किया। जिसमें मंच के राष्ट्रीय महामंत्री सोहनलाल कलावत, 18 हजार दशा हुमड़ दिगंबर जैन समाज के अध्यक्ष दिनेश खोड़निया, समाज सेठ दिलीप नोगमिया, नरेंद्र खोड़निया, केसरीमल शाह, ट्रस्टी अश्विन बोबड़ा, मोहन मेहता, प्रदीप दोसी, शरद बोबड़ा के साथ ही स्थानीय पुलक मंच के अध्यक्ष वैभव गोवाडिय़ा, महामंत्री वरूण जैन, विनोद पगारिया, महिला महासभा अध्यक्ष प्रेरणा शाह, मंच अध्यक्ष गरिमा शाह, साधना कोठारी, नलीनी गोवाडिय़ा, दीया गोवाडिय़ा समेत कई समाजजन मौजूद थे।
सागवाड़ा. आमजन को संकल्प दिलाने मांडवी चौक पर एकत्रित हुए समाजजन, तिलक होली खेलने का संकल्प दिलाते समाजबंधु।
hin_Deva bho_Deva hin_Deva hin_Deva hin_Deva hin_Deva hin_Deva